Imaxe de resonancia magnética: leucoaraiose nun paciente de 90 anos, que presenta ademais unha atrofia cerebral.
O termo **leucoaraiose** emprégase en medicina para describir un achado radiolóxico que consiste na perda difusa de densidade en varias rexións da substancia branca do cerebro, próximas aos ventrículos cerebrais e á cortiza cerebral profunda. Non é un diagnóstico, senón un achado radiolóxico, detéctase mediante imaxes obtidas por diferentes técnicas, como a resonancia magnética nuclear e a tomografía axial computarizada.

Imaxe de resonancia magnética ponderación T2 FLAIR: lesións de leucoaraiosis (frechas).
A leucoaraiose pode aparecer en diferentes procesos, como a doenza de Alzhéimer, a demencia multiinfarto e a enfermidade de Binswanger, aínda que é frecuente que se observe en persoas de idade avanzada que non presentan ningún signo de enfermidade. Desta forma detéctase no 22% de suxeitos menores de 40 anos e nun 30-92% en maiores de 60 anos, por iso para moitos autores non sería máis que un proceso fisiolóxico asociado ao envellecemento.

Suscitouse un debate na comunidade médica sobre a orixe e importancia deste achado, non estando totalmente aclarado o seu significado e prognóstico. A asociación de leucoaraiose coa existencia de cambios de conduta ou demencia é factible, pero para moitos especialistas é inconsistente, tendo en conta que nalgunhas series aparece leucoaraiose no 90% das persoas de máis de 60 anos.

Historia
--------

O termo procede do grego *leuko* (branco) e *araios* (rarefacción). O neurólogo canadense Vladimir Hachinski acuñou o nome en 1987.

Frecuencia
----------

* Persoas normais: A leucoaraiose aparece entre o 9 e 19% de persoas normais de calquera idade, no 22% dos suxeitos normais menores de 40 anos e no 30-92% das persoas de máis de 60 anos.
* Demencia vascular. Aparece leucoaraiose no 41-100% de pacientes diagnosticados de demencia vascular.
* Enfermidade de Alzhéimer. A leucoaraiose pode observarse no 19-78% de pacientes con enfermidade de Alzhéimer.

Síntomas
--------

Dado que a leucoaraiose non é unha doenza, senón un termo de neuroimaxe descritivo e que se presenta tanto en persoas completamente normais como en distintas situacións clínicas e patolóxicas, entre elas a enfermidade de Alzhéimer e outras demencias, non existen síntomas específicos asociados a esta condición.

Notas
-----

1. ↑  Revista Stroke: *Leukoaraiosis, Ischemic Stroke, and Normal White Matter on Diffusion-Weighted MRI*, 2002. Consultado o 10 de xaneiro de 2010
2. ↑  Amadeo Muntané Sánchez: *La mente y el cerebro. Visión orgánica, funcional y metafísica*, 2005. Consultado o 8 de xaneiro de 2010
3. 1 2 3 4  *Análisis comparativo de la leucoaraiosis en la enfermedad de Alzheimer, la enfermedad de Binswanger y los infartos lacunares. Estudio por Resonancia Magnética convencional y espectroscópica*. Tese doutoral. Universidade Autónoma de Barcelona, consultado o 14 de outubro de 2016.
4. ↑  Federico Micheli: *Tratado de neurología clínica*. Consultado o 15 de outubro de 2016
5. ↑   Revista Stroke: *New Clinical Relevance of Leukoaraiosis*, 1998. Consultado o 8 de decembro de 2010.
6. ↑  Revista neurológica Argentina: *Homenaje al profesor Vladimir Hachinski*[*Ligazón morta*], 2001. Consultado o 8 de xaneiro de 2010.
7. ↑   Hachinski V.C. Potter P. Merskey H: *Leuko-araiosis*, Arch Neurol. 1987; 44: 21-23
8. ↑  VV.AA: Leucoaraiosis. *Aspectos fisiopatológicos y diagnóstico por imagen*. Rev haban cienc méd vol.12 no.3, xul.-set. 2013. Consultado o 20 de outubro de 2016.

|  |  |
| --- | --- |
| Control de autoridades | 
* Wd: Q2123166
* MAG: 2776191500

 |

|  |  |
| --- | --- |
| Identificadores | 
* HPO: HP:0002500
* MeSH: D049292
* MeSH: C23.550.522
* UMLS: C4020851

 |